Тағы бір қаржы пирамидасын ұйымдастырушылар ұсталды
"Тағы бір қаржы пирамидасын ұйымдастырушылар ұсталды" | "https://abai.kz/post/172120"
TITLE: Тағы бір қаржы пирамидасын ұйымдастырушылар ұсталды
URL: https://abai.kz/post/172120
META: "Тағы бір қаржы пирамидасын ұйымдастырушылар ұсталды" | "https://abai.kz/post/172120"
DATE: 07.08.2023
AUTHOR(s): Abai.kz
TOTAL WORDS: 146
TEXT: Қаржы мониторингі агенттігі Жезқазған қаласының екі тұрғынына қатысты «MetaGo» қаржы (инвестициялық) пирамидасы жарнамалау күдігі бойынша сотқа дейінгі тергеп-тексеру бастады, деп хабарлайды Ulysmedia.kz. Аталған фактіні ҚМА Ұлытау облысы бойынша департаменті өңірлік прокуратураның үйлестіруімен және агенттіктің көлеңкелі экономика саласындағы талдамалық бөлімшелерімен өзара іс-қимыл нәтижесінде  анықтаған. «Күдіктілер «MetaGo» қаржы пирамидасының қызметі туралы ақпараттық ресурстарда ("YouTube" бейнехостинг сайты, "Whatsapp" және "Telegram" мессенджерлері, "Facebook" және "Instagram" әлеуметтік желілері), сондай-ақ осы қаржы пирамидасының символикасы бар киім мен плакаттарды пайдалана отырып халықпен кездесулер мен жиналыстар өткізген.  Осы арқылы 63 млн теңгеден астам сомада залал келтіріп, қаржы пирамидасының заңсыз қызметіне 80-нен астам азаматты тікелей тартқан», - делінген хабарламада. Қазіргі уақытта қылмыстық кодекстің 217-1-бабы (адамдар тобының қаржы пирамидасын жарнамалауы) бойынша тергеу жүргізіліп жатыр. Сонымен қатар, Департамент бұрын жүргізілген арнайы жедел-іздестіру іс-шаралар нәтижесінде тіркелген Жезқазған қаласының осы тұрғындарына қатысты "MetaGo" қаржы пирамидасының құрылымдық бөлімшесін құру және басшылыққа алу фактісі бойынша сотқа дейінгі тергеу жүргізіп жатыр. Abai.kz
